b"\n_START_ARTICLE_\nEl Quer (Gurb)\n_START_SECTION_\nDescripci\xc3\xb3\n_START_PARAGRAPH_\nEs tracta d'un conjunt de tres cossos de planta quadrada amb coberta a dues vessants, que responen a les diferents \xc3\xa8poques constructives de l'edifici. El cos central est\xc3\xa0 format per dos pisos de porxos, que m\xc3\xa9s tard varen ser convertits en finestres; el cos de ponent seria el sector residencial de la masia, del qual destaca una gran balconada oberta al segle XVIII, a la manera tradicional. L'altre cos correspon a la masoveria i t\xc3\xa9 una estructura totalment ecl\xc3\xa8ctica i funcional. Seria l'element m\xc3\xa9s nou de l'edifici (segle XX).\n_START_SECTION_\nHist\xc3\xb2ria\n_START_PARAGRAPH_\nAlgunes de les dates que trobem gravades a les llindes de les finestres (1762, 1805, 1711) ens indiquen que la masia ha sofert diferents etapes constructives i, evidentment, for\xc3\xa7a modificacions. Malgrat tot, aquesta masia correspondria a l'\xc3\xa8poca de major creixement demogr\xc3\xa0fic del municipi, en la que es realitzen la majoria de masies."